Gregorius episcopus seruus seruorum Dei, dilectis filiis abbati et conuentui Sancti Stephani de Diuione, ordinis sancti Augustini lingonensis diocesis salutem et apostolicam benedictionem. Constitutis in presentia nostra Alberico procuratori vestro et Benedicto sanctonense clerico pro causa que inter nos ex parte una, et dictum B... ex altera vertebatur super quibusdam litteris apostolicis que dicebantur de falsitate suspecte et super illa volentibus ad inuicem litigare dilectum filium, magistrum Johannem de Sancto Germano, capellanum nostrum dedimus auditorem qui iuridictis apostolicis litteris ac relatione venerabilis fratris nostri archiepiscopi bisuntini et collegarum ipsius, quibus examinatio et inquisitio super premissis omnibus ad instantiam prefati B. ab apostolica sede commissarii diligenter inspectis et auditis etiam que hinc inde fuere preposita coram ipso et plenius intellectis de dilicti filii nostri G... sanctorum Cosme et Damiani diaconi cardinalis, et aliorum prudentum consilio diffinitivam pro vobis sententiam promulgauit sepedicto B.. super hoc perpetuum silentium imponendo, quam ut apostolico dignaremur munimine roborare, fuit a nobis ex parte vestra humiliter postulatum. Nos igitur, vestris devotis precibus inclinati, dictam sententiam rationabiliter prolegatam cuius tenorem de verbo ad verbum presentibus fecimus annotari, auctoritate apostolica confirmamus et presentis scripti patrocinio communimus cuius tenor est talis. In nomine Domini amen. Inter querelas meroris expositi Benedicto sanctonensi clericus apostolicum pulsauit auditum, quod Petrus abbas et conuentus Sancti Stephani diuionensis quibusdam apostolicis litteris usi fuerant de falsitate suspectis ad quod examinis apostolici remedium implorabat: venerabilis igitur pater bisuntinus archiepiscopus et dilecti in Christo archidiacons de Salinz et officialis bizuntini a domino papa inquisitores ad ipsius B... instantiam deputati quasdam litteras apostolicas, quas partibus litigantibus coram eis post diligentem indaginem inueneratur cum eorum processibus ac relationem inquisitionis et processus eorum sub sigillis propriis secundum apostolici rescripti tenorem ad examen apostolicum remiserunt; Cumque coram me Johanne de Sancto Germano domini propter capellano super hiis ab ipso domino auditore concesso a dicto B... et Alberico abbatis et conuentus procuratore fuisset diutius litigatum visis et auditis hinc inde propositis predictis litteris apostolicis ac ipsa ratione diligenter inspectis cum nec de falsitate constituerit nec de ipsius probabili correctata, de diuini egidii sanctorum Cosme et Damiani diaconi cardinalis ab ipso domino ad hoc specialiter deputati nec non et aliorum prudentum consilio dictos abbatem et conuentum sententialiter a prefata eis obiecta falsitate absoluta iamdictis B... super hoc perpetuum silentium imponendo. Datum ... anno millesimo ducentesimo trigentesimo pontificatus domini Gregorii papæ nono anno sexto nono calendarum Martii. Ad predictorum abbatis et conventui preces presentem paginam sigilli proprii testimonio roboraui. Nulli ergo omnino hominum liceat hanc paginam nostre confirmationis infringere vel ei ausu temerario contraire. Si quis autem hoc attemptare presumpserit indignationem omnipotentis Dei et beatorum Petri et Pauli apostolorum eius se nouerit incursurum. Datum Anagniæ VIII calendarum Martii pontificatus nostri anno sexto.